C 183/10

Objava obavijesti o odobrenju standardne izmjene specifikacije proizvoda za naziv u sektoru vina iz članka 17. stavaka 2. i 3. Delegirane uredbe Komisije (EU) 2019/33

(2022/C 183/09)

Ova se obavijest objavljuje u skladu s člankom 17. stavkom 5. Delegirane uredbe Komisije (EU) 2019/33 (1).

OBAVIJEST O ODOBRENJU STANDARDNE IZMJENE

„ASTI”

PDO-IT-A1396-AM06

Datum obavijesti: 7.2.2022.

OPIS I RAZLOZI ODOBRENE IZMJENE

1. Pravila za proizvodnju vina

Radi se o službenoj izmjeni opisa količinskih viškova vina kojom se formulacija:

„Svaki višak, do najviše 5 %, neće ispunjavati uvjete za status kontrolirane i zajamčene oznake izvornosti (DOCG). Dodatni viškovi rezultirat će time da cijeli predmetni proizvod neće moći steći pravo na oznaku DOCG.”

zamjenjuje sljedećom:

„Za vrste ‚Asti’/‚Asti’ Spumante, ‚Asti’/‚Asti’ Spumante Metodo Classico (tradicionalna metoda) i ‚Moscato d’Asti’, ako prinos prijeđe navedena ograničenja, ali ne za više od 80 %, višak neće moći steći pravo na DOCG. Ako se premaši ograničenje od 80 %, cijela serija neće moći steći pravo na DOCG. Za ‚Moscato d’Asti’ Vendemmia Tardiva (kasna berba), ako prinos prijeđe navedeno ograničenje, ali ne za više od 55 %, višak neće moći steći pravo na DOCG. Ako se premaši ograničenje od 55 %, cijela serija neće moći steći pravo na DOCG.”

Tom se izmjenom omogućuje da se za različite vrste vina jasnije utvrdi ograničenje najvećeg prinosa iznad kojeg vino ne može ispunjavati uvjete za ZOI, odnosno iznad kojeg cijela serija ne može steći pravo na ZOI.

Izmjena se odnosi na članak 5. stavak 4. specifikacije proizvoda i ne utječe na jedinstveni dokument.

2. Označivanje

Ovom se izmjenom uklanja sljedeći stavak 5., koji se odnosi na obvezu uključivanja određenih pojedinosti na etiketu:

„Na etiketi i pri prezentaciji pjenušavih vrsta vina mora se navesti proizvođač. Ta se informacija mora:

— nalaziti u istom vidnom polju kao i sve obvezne informacije;

— nalaziti, zajedno s odgovarajućom adresom, i u drugom vidnom polju u kojem je naveden naziv ili naziv brenda prodavača/distributera u čije se ime vino proizvodi, ako je taj naziv naveden. Ako je naveden naziv ili naziv brenda prodavača/distributera, naziv i adresa proizvođača moraju biti navedeni jasno vidljivim znakovima koji nisu manji od 50 % veličine znakova kojima je navedena riječ ‚Asti’. Ovom se odredbom ne dovodi u pitanje primjena odredaba utvrđenih u važećem zakonodavstvu Europske unije i nacionalnom zakonodavstvu prema kojem se zahtijeva upotreba manjeg fonta ili šifre ako naziv ili adresa proizvođača sadržavaju ili se sastoje od naziva drugog ZOI-ja ili ZOZP-a.”

Obrazloženje: izmjenom se nastoji pojednostavniti zakonodavstvo i izbjeći pretjerana strogost u izradi nacrta u pogledu označivanja, tako da se ne dovodi u pitanje usklađenost s mjerodavnim važećim zakonodavstvom Europske unije i nacionalnim zakonodavstvom.

Izmjena se odnosi na članak 7. stavak 5. specifikacije i ne utječe na jedinstveni dokument.

3. Označivanje

Ovom se izmjenom utvrđuju odredbe za upotrebu zajedničkog žiga.

Točnije, vina sa ZOI-jem moraju biti označena isključivo zajedničkim žigom čija su veličina i boja kako su opisane u relevantnom Prilogu A specifikaciji. Taj bi se žig trebao nalaziti u polju predviđenom važećim zakonodavstvom. Svi korisnici oznake u fazi označivanja i prezentacije vina isto tako imaju pravo upotrebljavati taj žig, a distribuira ga isključivo relevantno udruženje za zaštitu pod istim gospodarskim i uporabnim uvjetima kao i za svoje članove.

Obrazloženje: izmjenom se želi pridonijeti ugledu vina sa ZOI-jem „Asti”, oznake koja svjedoči o povijesnim i teritorijalnim elementima kojima se ta vina razlikuju od svih ostalih. Stoga se smatralo prikladnim staviti žig na državnu etiketu kako bi svaka proizvedena boca bila dokaz istinskih zajedničkih napora koji se ulažu na cijelom području podrijetla. Zajednički žig ujedno se stavlja na raspolaganje za daljnju upotrebu svim potencijalnim korisnicima, neovisno o tome jesu li povezani s udruženjem za zaštitu vina „Asti”, u skladu s relevantnim općim pravilima.

Izmjena se odnosi na članak 7. stavak 5. specifikacije proizvoda i odjeljak 9. jedinstvenog dokumenta („Dodatni uvjeti”).

JEDINSTVENI DOKUMENT

1. Naziv proizvoda

Asti

2. Vrsta oznake zemljopisnog podrijetla

ZOI – zaštićena oznaka izvornosti

3. Kategorije proizvoda od vinove loze

1. Vino

6. Kvalitetno aromatično pjenušavo vino

4. Opis vina

1. „Asti”/„Asti Spumante” i vrste specifične za podregiju „Asti”/„Asti Spumante” Santa Vittoria d’Alba i „Asti”/„Asti Spumante” Strevi

SAŽETI TEKSTUALNI OPIS

Pjena: fina, postojana

Boja: od slamnatožute do svjetložute

Miris: karakterističan, nježan

Okus: karakterističan, uravnotežen, od pas dosé do slatkog

Najmanja ukupna volumna alkoholna jakost: 11,50 %, uključujući stvarnu alkoholnu jakost od najmanje 6,00 %;

Najmanja količina ekstrakta bez šećera: 15,0 g/l

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % vol.) Najmanja stvarna alkoholna jakost (u % vol.) 6,00 Najmanja ukupna kiselost 4,5 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

2. „Asti”/„Asti Spumante” Metodo Classico (tradicionalna metoda) vrste specifične za podregiju „Asti”/„Asti Spumante” Metodo Classico Santa Vittoria d’Alba i „Asti”/„Asti Spumante” Metodo Classico Strevi

SAŽETI TEKSTUALNI OPIS

Pjena: fina, postojana

Boja: od slamnatožute do izrazito svjetlozlatne

Miris: karakterističan, izražen, nježan

Okus: karakterističan, uravnotežen, od pas dosé do slatkog

Najmanja ukupna volumna alkoholna jakost: 12,00 %, uključujući stvarnu alkoholnu jakost od najmanje 6,00 %

Najmanja količina ekstrakta bez šećera: 17 g/l.

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % vol.) Najmanja stvarna alkoholna jakost (u % vol.) 6,0 Najmanja ukupna kiselost 6,00 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

3. „Moscato d’Asti” Vendemmia Tardiva (kasna berba)

SAŽETI TEKSTUALNI OPIS

Boja: zlatnožuta

Miris: voćan, vrlo intenzivan, karakterističan za prosušeno grožđe s pikantnim notama

Okus: sladak, skladan, baršunast, s notama sorte Moscato, koja podsjeća na saće

Najmanja ukupna volumna alkoholna jakost: 14,00 %, uključujući stvarnu alkoholnu jakost od najmanje 11,00 %.

Najmanja količina ekstrakta bez šećera: 22,0 g/l

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % vol.) Najmanja stvarna alkoholna jakost (u % vol.) Najmanja ukupna kiselost 4,5 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

4. „Moscato d’Asti”

SAŽETI TEKSTUALNI OPIS

Boja: slamnatožuta različita intenziteta

Miris: karakteristična mirisna aroma sorte Moscato

Okus: sladak, aromatičan, karakterističan, može bit blago pjenušavo

Najmanja ukupna volumna alkoholna jakost: 11,00 %, uključujući stvarnu volumnu alkoholnu jakost od 4,50 % do 6,50 %

Najmanja količina ekstrakta bez šećera: 15,0 g/l

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % vol.) Najmanja stvarna alkoholna jakost (u % vol.) Najmanja ukupna kiselost 4,5 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

5. „Moscato d’Asti” Santa Vittoria d’Alba

SAŽETI TEKSTUALNI OPIS

Boja: slamnatožuta s naznakama zlatne

Miris: elegantan, profinjen, svjež i postojan te s cvjetnim notama

Okus: jedar, skladan, sladak, aromatičan, karakterističan za muškat, ponekad živahan

Najmanja ukupna volumna alkoholna jakost: 12,00 %, uključujući stvarnu volumnu alkoholnu jakost od 4,50 % do 6,50 %

Najmanja količina ekstrakta bez šećera: 15,0 g/l

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % vol.) Najmanja stvarna alkoholna jakost (u % vol.) Najmanja ukupna kiselost 5,0 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

6. „Moscato d’Asti” Canelli

SAŽETI TEKSTUALNI OPIS

Miris: mošusan, prepoznatljiv i s bukeom Moscata

Boja: različita intenziteta slamnatožute do zlatne

Okus: sladak, aromatičan, prepoznatljiv, s aromom grožđa sorte Moscato, ponekad živahan

Najmanja ukupna volumna alkoholna jakost: 12,00 %, uključujući stvarnu volumnu alkoholnu jakost od 4,5 % do 6,50 %

Najmanja količina ekstrakta bez šećera: 16,0 g/l

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % vol.) Najmanja stvarna alkoholna jakost (u % vol.) Najmanja ukupna kiselost 4,5 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

7. „Moscato d’Asti” Strevi

SAŽETI TEKSTUALNI OPIS

Boja: slamnata, od žute različitog intenziteta do zlatne

Miris: prepoznatljiv i s bukeom Moscata

Okus: sladak, aromatičan, prepoznatljiv, s aromom grožđa sorte Moscato, ponekad živahan

Najmanja ukupna volumna alkoholna jakost: 12,00 %, uključujući stvarnu volumnu alkoholnu jakost od 4,5 % do 6,50 %

Najmanja količina ekstrakta bez šećera: 15 g/l

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % vol.) Najmanja stvarna alkoholna jakost (u % vol.) Najmanja ukupna kiselost 4,5 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

8. „Moscato d’Asti” Santa Vittoria d’Alba Vendemmia Tardiva

SAŽETI TEKSTUALNI OPIS

Boja: svijetla zlatnožuta

Miris: složen, voćan, vrlo intenzivan, karakterističan za prosušeno grožđe s pikantnim notama

Okus: sladak, skladan, baršunast s notama grožđa sorte Moscato, podsjeća na saće

Najmanja ukupna volumna alkoholna jakost: 12,00 %, uključujući stvarnu volumnu alkoholnu jakost od najmanje 12,00 %

Najmanja količina ekstrakta bez šećera: 22,0 g/l

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % vol.) Najmanja stvarna alkoholna jakost (u % vol.) Najmanja ukupna kiselost 4,5 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

5. Postupci proizvodnje vina

5.1. Posebni enološki postupci

—

5.2. Najveći prinosi

1. „Asti”/„Asti Spumante” i „Moscato d’Asti”

10 000 kilograma grožđa po hektaru

2. „Asti”/„Asti Spumante” Metodo Classico

10 000 kilograma grožđa po hektaru

3. „Moscato d’Asti” Vendemmia Tardiva (kasna berba)

6 000 kilograma grožđa po hektaru

4. „Moscato d’Asti” Canelli i „Moscato d’Asti” Strevi

9 500 kilograma grožđa po hektaru

5. „Moscato d’Asti” Canelli označen izrazom Vigna, nakon kojeg slijedi mjesto ili naziv vinograda

8 500 kilograma grožđa po hektaru

6. „Moscato d’Asti” Strevi i „Moscato d’Asti” Santa Vittoria d’Alba

9 500 kilograma grožđa po hektaru

7. „Moscato d’Asti” Vendemmia Tardiva Santa Vittoria d’Alba

5 000 kilograma grožđa po hektaru

8. „Asti Spumante” Santa Vittoria d’Alba, „Asti Spumante” Metodo Classico Santa Vittoria d’Alba, „Asti Spumante” Strevi i „Asti Spumante” Metodo Classico Strevi

9 500 kilograma grožđa po hektaru

6. Razgraničeno zemljopisno područje

Vina „Asti” s oznakom DOCG mogu se proizvoditi od grožđa koje se uzgaja na području razgraničenom kako je navedeno u nastavku.

U pokrajini Alessandria, sljedeće općine u cijelosti:

Acqui Terme, Alice Bel Colle, Bistagno, Cassine, Grognardo, Ricaldone, Strevi, Terzo i Visone.

U pokrajini Asti, sljedeće općine u cijelosti: Bubbio, Calamandrana, Calosso, Canelli, Cassinasco, Castagnole Lanze, Castel Boglione, Castelletto Molina, Castelnuovo Belbo, Castel Rocchero, Cessole, Coazzolo, Costigliole d’Asti, Fontanile, Incisa Scapaccino, Loazzolo, Maranzana, Mombaruzzo, Monastero Bormida, Montabone, Nizza Monferrato, Quaranti, San Marzano Oliveto, Moasca, Sessame, Vesime, Rocchetta Palafea i San Giorgio Scarampi.

U pokrajini Cuneo: općine Castiglione Tinella, Cossano Belbo, Mango, Neive, Neviglie, Rocchetta Belbo, Serralunga d’Alba, S. Stefano Belbo, S. Vittoria d’Alba, Treiso, Trezzo Tinella, Castino i Perletto u cijelosti te sljedeća potpodručja općine Alba: Como i San Rocco Senodelvio.

— Podregiju Canelli čine sljedeće općine u pokrajini Asti: Calamandrana, Calosso, Canelli, Cassinasco, Castagnole Lanze, Coazzolo, Costigliole d’Asti, San Marzano Oliveto i Moasca u cijelosti te područje općina Loazzolo i Bubbio smješteno na lijevoj obali rijeke Bormida.

Pokrajina Coni: Castiglione Tinella, Cossano Belbo, Mango, Neive, Neviglie, Rocchetta Belbo, Serralunga d’Alba, S. Stefano Belbo, Treiso and Trezzo Tinella u cijelosti i sljedeća potpodručja općine Alba: Como i San Rocco Senodelvio.

— Podregija Santa Vittoria d’Alba sastoji se od općine Santa Vittoria d’Alba u pokrajini Cuneo.

— Podregija Strevi sastoji se od sljedećih općina u pokrajini Alessandria u cijelosti: Acqui Terme, Cassine, Ricaldone, Strevi, Terzo, Alice Bel Colle, Bistagno, Grognardo i Visone.

7. Sorte vinove loze

Moscato Bianco B. – Moscato reale

8. Opis povezanosti

Vina „Asti” s oznakom DOCG

Vina „Asti” s oznakom DOCG

Vina „Asti” i „Moscato d’Asti” monosortna su vina koja se proizvode isključivo od grožđa sorte Moscato Bianco, koja ima prepoznatljiv, istaknut aromatični profil. Prepoznatljiva obilježja koja ta sorta daje raznim vrstama vina, uključujući pjenušavu verziju i verziju proizvedenu od kasno ubranog grožđa, usko su povezana sa stručnim uzgojem vinove loze koji primjenjuju uzgajivači i ponekad inovativnim tehnikama proizvodnje vina, uključujući razvoj cijelog asortimana suših pjenušavih i mirnih vina koja se temelje na sorti Moscato u posljednjih nekoliko desetljeća.

Zahvaljujući tlu koje je zbog posebne morfologije i kemijskog sastava pogodno za vinogradarstvo, klimatskim uvjetima tog područja te lokalnim vinarskim vještinama i tradicijama sorta Moscato Bianco godinama se najviše birala kao sorta najprikladnija za okoliš.

U nizu članaka o vinu i svjetskim vinogradima koji su objavljeni u 18. stoljeću u gradu Lausanne posebno je izdvojena visokocijenjena sorta Moscato Bianco iz Pijemonta, a na kraju stoljeća prestižno društvo Società di Agricoltura di Torino proglasilo je sortu Moscato jednom od pijemontskih sorti grožđa za koje je najvjerojatnije da će davati visokocijenjena vina. Pijemont se u 19. stoljeću jasno razlikovao od ostalih talijanskih regija po raširenom uzgoju sorte Moscato Bianco. Krajem devetnaestog stoljeća od grožđa sorte Moscato ponovnom fermentacijom osnovnog vina u boci počele su se proizvoditi znatne količine pjenušavog vina. Metoda Charmat (osmišljena u Pijemontu) bila je usavršena do 1895., a grožđe sorte Moscato uglavnom se upotrebljavalo za proizvodnju pjenušavog vina. Već se tad govorilo o znatnoj potražnji, čak i iz inozemstva, za mirisnim, pjenušavim bijelim vinom poznatim u trgovini kao „Moscato d’Asti” ili „Moscato di Canelli”. Zahvaljujući usmjeravanju na proizvodnju pjenušavih vina Pijemont se jasno izdvojio od drugih regija u kojima je isto bila prisutna sorta Moscato (iako u manjoj mjeri). Izvan regije Pijemont većina vina Moscato svrstana je u kategoriju luksuznih „likerskih” vina. Grožđe sorte Moscato upotrebljavalo se za proizvodnju pjenušavih vina samo u Pijemontu, i to u područjima Asti, Alessandria i Cuneo. U istom razdoblju provedena su prva ispitivanja sa suhim pjenušavim vinima koja se temelje na sorti Moscato („Asti Champagne” početkom 20. stoljeća). Međutim, nisu bila komercijalno uspješna jer zbog ograničenog enološkog znanja nije bilo moguće ublažiti gorak okus uzrokovan terpenima u vinu proizvedenom od sorte Moscato koje je prošlo potpunu fermentaciju. Dodavanje šećera u bocu radi ponovne fermentacije, kojim se smanjivala gorčina vina, stvaralo je previsok tlak za boce koje su se u to vrijeme upotrebljavale. Proizvođači vina „Asti” s oznakom DOCG nastavili su raditi na razvijanju suhih verzija svojih različitih vina (i pjenušavih i mirnih ili blago pjenušavih). Kako bi se optimizirala proizvodna tehnologija, osamdesetih godina 20. stoljeća pijemontski istraživački instituti počeli su objavljivati radove o kemijskim i aromatičnim svojstvima suhih vina proizvedenih od grožđa sorte Moscato Bianco te o razvoju spojeva terpena u grožđu sorte Moscato. Tih je godina razvijen koncept „sortnog vinarstva”, tj. sve prilagođenijeg tehnološkog pristupa kojim su se nastojala poboljšati svojstva grožđa u konačnoj kvaliteti vina. U konkretnom slučaju sorte Moscato tehnički napredak omogućio je dulju fermentaciju, zahvaljujući čemu su smanjene gorke note koje su onemogućavale napredak proizvođačâ početkom dvadesetog stoljeća. Napredak u pogledu znanja i iskustva prenesen je proizvođačima vina koji su proteklih desetljeća razvili i pjenušava i mirna vina koja se temelje na sorti Moscato s manje šećera.

9. Osnovni dodatni uvjeti (pakiranje, označivanje, ostali uvjeti)

Dodatne odredbe koje se odnose na označivanje

Pravni okvir:

Nacionalno zakonodavstvo

Vrsta dodatnog uvjeta:

Dodatne odredbe koje se odnose na označivanje

Opis uvjeta:

U opisu i pri prezentiranju vina s kontroliranom i zajamčenom oznakom izvornosti „Asti” ili „Asti Spumante” sadržaj šećera ne smije biti naveden u istom retku s nazivom te mora biti naveden drukčijim fontom i slovima manjima od onih kojima je naveden naziv.

Odstupanje u pogledu proizvodnje na razgraničenom zemljopisnom području

Pravni okvir:

Nacionalno zakonodavstvo

Vrsta dodatnog uvjeta:

Odstupanje u pogledu proizvodnje na razgraničenom zemljopisnom području

Opis uvjeta:

Osim na vinogradarskom području vinarski postupci u proizvodnji vina „Asti” s oznakom DOCG (uključujući sušenje grožđa za kategoriju Vendemmia Tardiva i postupak proizvodnje pjenušavog vina) mogu se provesti i bilo gdje u pokrajinama Alessandria, Asti i Cuneo te u području Pressione, potpodručju općine Chieri (Turin) koje graniči s vinogradarskim područjem.

Pakiranje na razgraničenom području

Pravni okvir:

Nacionalno zakonodavstvo

Vrsta dodatnog uvjeta:

Pakiranje na razgraničenom zemljopisnom području

Opis uvjeta:

Vina „Asti” s oznakom DOCG moraju se puniti u boce unutar vinogradarskog područja. U skladu s člankom 4. Delegirane uredbe Komisije (EU) 2019/33 punjenje u boce mora se provesti na navedenom razgraničenom zemljopisnom području kako bi se očuvali kvaliteta i ugled, zajamčila izvornost i osigurala učinkovitost provjera.

Zajednički žig

Pravni okvir:

Nacionalno zakonodavstvo

Vrsta dodatnog uvjeta:

Dodatne odredbe koje se odnose na označivanje

Opis uvjeta:

Na etiketi i pri prezentaciji vina sa ZOI-jem mora biti naveden zajednički žig veličine i boje opisanih u relevantnom Prilogu A specifikaciji. Taj se žig mora nalaziti u polju predviđenom važećim zakonodavstvom. Svi korisnici oznake u fazi označivanja i prezentacije vina isto tako imaju pravo upotrebljavati taj žig, a distribuira ga isključivo relevantna organizacija za zaštitu pod istim gospodarskim i uporabnim uvjetima kao i za svoje članove.

Poveznica na specifikaciju proizvoda

https://www.politicheagricole.it/flex/cm/pages/ServeBLOB.php/L/IT/IDPagina/17758

(1) SL L 9, 11.1.2019., str. 2.